stanford-oval/wikipedia huggingface dataset:
Port de l’Arsenal
Historia

Nykyisen satama-altaan paikalla oli 1500-luvulta 1800-luvulle saakka arsenaali, josta se on nimensäkin saanut. Vahvistaakseen Pariisin kaupungin puolustuskykyä kruununprinssi Kaarle päätti vuonna 1356 rakentaa uuden puolustusmuurin kaksine vallihautoineen, jotka Frans I sittemmin yhdisti. Kaarle V:n aikana rakennettiin myös Bastilji, jonka lisäksi Henrik II:n aikana rakennettiin kaksi muutakin bastionia..
Sen jälkeen, kun Bastilji Ranskan vallankumouksen yhteydessä heinäkuussa 1789 oli vallattu ja hävitetty, vallihautaan Seinestä vettä tuonutta kanavaa levennettiin niin, että siitä muodostui nykyinen Bassin de l’Arsenal.
Pariisin vesihuoltoa koskevien suunnitelmien toteuttamiseksi jo 1700-luvulla suunniteltiin kanavan rakentamista Ourcq-joesta Seineen. Suunnittelua johtamaan nimitettiin vuonna 1748 insinööri Jean-Pierre Brullée. Vuosina 1822–1825 rakennettiin Canal Saint-Martin, joka yhdisti Bassin de la Villetten Port de l’Arsenaliin ja sitä kautta Seineen. Se ja Canal Saint-Denis muodostivat nyt vain 12 kilometrin pituisen vesiliikenneyhteyden Quai Henri IV:n ja Île Saint-Denis’n välille, kun taas  näiden paikkojen välinen laivamatka Seineä pitkin on 35 kilometrin pituinen.
Kun jokialusliikenne Canal Saint-Martinilla 1800-luvulla ja vielä 1900-luvun alkupuolella vilkastui, Bassin de l’Arsenalista tuli tärkeä kauppalaivasatama. Tässä 600 metrin pituisessa satama-altaassa laivoihin lastattiin ja niistä purettiin etenkin viiniä, viljaa ja puuta. Se on osa Pariisin kaupungin omistamasta vesiliikenneverkosta. Seinestä sen erottaa sulku, Écluse de l’Arsenal.
Vuonna 1983 rahtilaivasatama muutettiin Pariisin määrin viraston ja Pariisin ja Île-de-Francen alueen kauppa- ja teollisuuskamarin (Chambre de commerce et d'industrie de région Paris – Île-de-France) päätöksellä venesatamaksi. Turistien risteilyalukset syrjäyttivät sieltä rahtilaivat. Arsenalin sulku kunnostettiin ja automatisoitiin. Vuoden 2008 alusta lähtien Port Arsenalista on kaupungin kanssa tehdyn sopimuksen mukaisesti huolehtinut sitä varten perustettu yhtiö, Fayolle Marine. Yhtiö on suorittanut sataman modernisointitöitä vuosina 2008 ja 2009.
Kuvailu

Bassin de l’Arsenalin pinta on kolme metriä korkeammalla kuin Seinen. Altaan ja joen välissä on sulku, joka mahdollistaa laivaliikenteen. Se on samalla Canal Saint-Martinin yhdeksäs sulku (Bassin de la Villetteltä luettuna).
Vuonna 1895 satama-altaan yli rakennettiin jalankulkusilta, Passerelle Mornay. Se johtaa Boulevard Bourdonilta 4. arrondissementista Boulevard de la Bastillelle 12. arrondissementtiin.
Kun Place de la Bastillen kautta kulkemaan rakennettiin Pariisin metron linjat 1 ja 5, joille sinne perustettiin myös asema, satama-altaan kumpaankin päähän rakennettiin metallinen silta.  Samassa yhteydessä myös Écluse de l’Arsenalin yläpuolella sijaitsevaa Pont Morland -nimistä siltaa levennettiin.
Nykyisin venesatamasta käytetään virallisesti nimeä Port de plaisance Paris-Arsenal.  Siellä on tilaa 177 veneelle. Kun venesatama perustettiin, satama-altaan itärannalle Boulevard de la Bastillen varrelle istutettiin pieni puisto, Jardin de l’Arsenal.
Kuvia

Jalankulkusilta, Passerelle Mornay
Lähikuva jalankulkusillasta
Kanavan sisäänkäynti Seineltä
Näkymä Écluse de l’Arsenalilta Seinelle.
Venesatama Boulevard Bourdonilta nähtynä.
Aiheesta muualla

Kuvia tai muita tiedostoja aiheesta Port de l’Arsenal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Port de l'Arsenal
Bastiljin muurit ja vallihauta noin vuonna 1750.
Satama Seineltä nähtynä vuonna 1845. Edessä silta, Port Morland, taustalla Colonne de Juillet Place de la Bastillella.
Veneitä Jardin de l’Arsenalin puolella.
Port de l’Arsenal, taustalla Place de la Bastille ja Colonne de Juillet.
Käännös suomeksi
Paul Shan Kuo-hsi

Paul Shan Kuo-hsi
Coat of arms of Paul Shan Kuo Hsi
Paul Shan Kuo-hsi (kiin. 單國璽; 3. joulukuuta 1923 – 22. elokuuta 2012) oli Taiwanilla toiminut roomalaiskatolinen piispa. Hän kuului jesuiittoihin ja oli yksi kirkon kardinaaleista.
Shan Kuo-hsi sai pappisvihkimyksensä 18. maaliskuuta 1955, ja hänet nimitettiin Hwalienin hiippakunnan johtoon 15. marraskuuta 1979. Piispaksi konsekroinnin suoritti 14. helmikuuta 1980 Matthew Kia Yen-wen, jota avustivat Stanislaus Lokuang ja Joseph Kuo Joshih. 4. maaliskuuta 1991 Shan Kuo-hsi nimitettiin Kaohsiungin piispaksi, jona hän toimi, kunnes jäi eläkkeelle 5. tammikuuta 2006.
Shan Kuo-hsi ylennettiin kardinaaliksi 21. helmikuuta 1998, ja hänet asetettiin 17. toukokuuta San Crisogonon kardinaalipapiksi. Ikänsä takia hänellä ei ollut äänioikeutta enää vuoden 2005 konklaavissa.
Paul Sievert

Paul Sievert
Jarl Paul Sievert oli saksalainen kapteeni, joka Suomen sisällissodassa toimi valkoisten itäarmeijan jääkäritykistöprikaatin 1. jääkäripatteriston komentajana.
Palojärvi (Ylitornio)

| Palojärvi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°25′00″N, 24°25′37″E
Vesistöalue ja valuma-alueen tietoja
Laskujoki:  suo-oja Lohijärveen 
Järvinumero:  67.922.1.002
Mittaustietoja
Pinnankorkeus:  87,4 m  
Rantaviiva:  0,673 km  
Pinta-ala:  2,163 ha  
Saaria:  ei saaria 
 fiPalojärvi 
Palojärvi  on Lapissa Ylitorniolla Lohijärven kylän lähellä sijaitseva järvi.
Maantietoa

Järven pinta-ala on 2,2 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 650 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lohijärven alueella (67.92), jonka Lohijärven lähialueeseen (67.922) se kuuluu. Järven vedenpinnan korkeus on 87,4 metriä mpy.
Pasi Vuorinen

Pasi Yrjö Ilmari Vuorinen (s. 10. huhtikuuta 1935 Jaakkima) on entinen suomalainen pesäpalloilija.
Pasi Vuorinen on voittanut SM-kultaa Sotkamon Jymyn joukkueessa 1963, jolta vuodelta hänellä on myös Pesäpallon Maakunta Cupin voitto Kainuun piirin joukkueessa. Lisäksi Vuorinen on saavuttanut SM-hopeaa 1955 ja pronssia 1959 Kouvolan Pallonlyöjissä pelatessaan.
Itä-Länsi -otteluun Vuorinen on valittu kolmesti, samoin Liitto-Lehdistö -otteluun. Piirinmestaruuksia on kaikkiaan kahdeksan Kainuun ja Kymenlaakson piireistä, lisäksi löytyy kolme SAUL:n mestaruutta.
Vuorinen on pelannut myös jääpallossa kolme kautta mestaruussarjassa (Kouvolan Urheilijain Palloilijat) ja on A-luokan keilaaja ja Kainuun piirin moninkertainen tennismestari.
Saavutukset > Pelaajana

1 SM-kulta: 1963
1 SM-hopea: 1955
2 SM-pronssia: 1954, 1959
3 Itä-Länsi-ottelua: 1956, 1957, 1959
Owen D. Young

Owen D. Young Time-lehden kansikuvassa tultuaan valituksi vuoden henkilöksi 1929.
Owen D. Young (1874–1962) oli yhdysvaltalainen juristi ja liikemies. Hän toimi General Electric -yhtiön pääjohtajana 1920- ja 1930-luvuilla. Hän toimi puheenjohtajana sotakorvauskomiteassa, jonka tehtävänä oli 1920-luvun lopussa järjestää uudelleen Saksan sotakorvaukset. Maksuohjelmaa nimitetään Youngin suunnitelmaksi.
Young toimi asianajajana vuoteen 1912, jolloin hänet nimitettiin General Electricin päälakimieheksi. Vuodesta 1922 vuoteen 1939 hän oli yhtiön pääjohtaja. Vuonna 1919 hän organisoi Radio Corporation of America (RCA) -yrityksen toimimaan alan yhdysvaltalaisten yritysten yhteenliittymänä. Hän oli 1920-luvun alussa asiantuntijajäsenenä komiteassa, joka järjesti Saksan sotakorvausten maksamista ensimmäisen maailmansodan jälkeen. Työtä jatkettiin 1920-luvun lopussa, jolloin laadittiin jatkokehitelmä vuoden 1924 Dawesin suunnitelmalle. Tämä vuonna 1929 valmistunut Youngin suunnitelma pienensi Saksalta vaadittuja sotakorvauksia ja muodosti varojen siirtoa varten erityisrahalaitoksen Bank for International Settlements (BIS).
Osmo Kanerva

| Osmo Kanerva> Henkilötiedot |
| --- | --- |
Syntynyt: 4. joulukuuta 1941 Helsinki
Kuollut: 4. marraskuuta 2014 (72 vuotta) Lake Worth, Florida, Yhdysvallat
Kansalaisuus:  Suomi
Nyrkkeilijä
Lempinimi:  Osku
Painoluokka:  ylempi keskisarja
Kätisyys:  vasenkätinen
Ammattilaistilastot
Ottelut:  7
Voitot:  4
Tappiot:  3
Ei tuomiota/ mitätöity:  0
Osmo ”Osku” Kanerva (4. joulukuuta 1941 Helsinki – 4. marraskuuta 2014 Lake Worth, Yhdysvallat) oli suomalainen nyrkkeilijä, myöhemmin nyrkkeilyvalmentaja ja toimittaja. Amatööriuralla hän edusti Tapanilan Erää. Kanerva asui viimeiset vuotensa Palm Beachillä Yhdysvalloissa, jossa hän toimi valmentajana ja toimittajana.
Kanerva otteli amatöörinä 120 ottelua, joista hävisi noin 20. Euroopan-mestaruuskilpailuissa 1965 Itä-Berliinissä hän hävisi puolivälierissä Italian Ermanno Fasolille. Gentleman Nyrkkeilijät ry:n Ville-patsas Kanervalle myönnettiin 1966.
Sijoitukset SM-kisoissa

1963: sarja alle 67 kg: sijoitus 3.
1964: sarja alle 63,5 kg: sijoitus 3.
1965: sarja alle 63,5 kg: sijoitus 1.
1966: sarja alle 63,5 kg: sijoitus 1.
Pasi Viitala

Pasi Viitala
Pasi Viitala (s. 6. maaliskuuta 1983) on toinen Uniklubin kitaristeista ja yhtyeen perustajajäsen Jussi Selon ohella. Viitala on kotoisin Hämeenkyröstä, mutta asuu nykyään Tampereella. Uniklubin lisäksi hän on soittanut Egokills-yhtyeessä.
Levytykset

Uniklubi: Rakkautta ja piikkilankaa 2004
Uniklubi: Kehä 2005
Uniklubi: Luotisade 2007
Uniklubi: Syvään valoon 2009
Uniklubi: Kultakalat 2010
Uniklubi: Kaikki mitä mä annoin 2003–2008
Uniklubi: Tulennielijä 2018
Uniklubi: Ajan piirtämät kasvot 2020
Egokills: Creation 2016
Egokills: Mellowhead 2018
Uniklubi
| --- | --- |
Studioalbumit:   Rakkautta ja piikkilankaa  Kehä  Luotisade  Kaikki mitä mä annoin 2003–2008  Syvään valoon  Kultakalat  Tulennielijä  Ajan piirtämät kasvot  8 
Singlet:   ”Kylmää”  ”Olemme yhtä”  ”Rakkautta ja piikkilankaa”  ”Kylmää”  ”Totuus”  ”Näiden tähtien alla”  ”Kaikki mitä annoin”  ”Huomenna”  ”Tuhka”  ”Kiertää kehää”  ”Vnus”  ”Luotisade”  ”Varjoon juuttunut”  ”Varjot”  ”Rakkaudesta hulluuteen”  ”Polje”  ”Kukka”  ”Mitä vittua? -EP”  ”Aikasi On Nyt”  ”Sydän janoaa”  ”Laavaa”  ”Pakkopaita”  ”Tulennielijä”  ”Huojuva silta”  ”Bailaten koko elämä”  ”Siipirikko”  ”Hetken olen vapaa”  ”Jos tähän jään”  ”Hehkuvia kipinöitä”  ”Sammuttamaton”  ”La La Shangri-La” 
Musiikkivideot:   Rakkautta ja piikkilankaa  Kaikki mitä mä annoin  Huomenna  Vnus  Luotisade  Varjoon juuttunut (The Voice -live)  Varjot (The Voice -live)  Rakkaudesta hulluuteen  Polje  Kukka  Mitä vittua?  Aikasi on nyt  Maailma Puhaltaa  Pakkopaita  Bailaten koko elämä  Siipirikko  Jos tähän jään  Sammuttamaton  Sabotaasi
One Tower

| One Tower |
| --- | --- |
 Torni rakenteilla vuonna 2021
Tiedot
Sijainti:  Balneário Camboriú, Brasilia
Koordinaatit:  27°00′21″S, 48°36′47″W
Rakennettu:  2015–2022
Käyttötarkoitus:  asuinrakennus
Tila:  valmis
Tekniset tiedot
Kerroksia:  70
Korkeus
Kattokorkeus:  290 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
One Tower on Balneário Camboriússa Brasiliassa sijaitseva 290 metriä korkea pilvenpiirtäjä, joka on maan kolmanneksi korkein rakennus. Torni rakennettiin vuosina 2015–2022, ja siinä on 70 kerrosta. Rakennus on tarkoitettu asuinkäyttöön, ja sen runko on valmistettu betonista. Rakennuksen suunnittelija ja urakoitsija oli arkkitehtuuripalveluita tarjoava FG Empreendimentos.
Pasi Ailio

Vilho Pasi Ailio (30. toukokuuta 1882 Uskela – 23. toukokuuta 1966 Kajaani) oli suomalainen Kajaanin opettajaseminaarin puutarhuri. Hänet tunnetaan parhaiten Kajaanin musta -nimisen mustaherukkalajin löytäjänä ja levittäjänä.
Ailio kävi puutarhakoulun Mikkelissä ja toimi sitten kolmisen vuotta puutarhurina Viipurissa. Kajaanin opettajaseminaarin puutarhuriksi hänet valittiin 1909. Ailio opetti seminaarissa myös maatalousaineita. Hän rakensi asuntonsa yhteyteen kasvihuoneet, trooppisen puutarhan viiniköynnöksineen sekä betonialtaan kultakaloille ja kolme akvaariota. Hänellä oli myös kanarialintuja trooppisessa puutarhassa.
Ailio löysi vuonna 1912 Kajaanin apteekin pihalta Kauppakatu 26:sta villinä kasvaneen mustaherukkapensaan jonka marjat olivat suuria. Pensaan siemen oli nähtävästi tullut etelästä ostomarjojen mukana, sillä mustaherukkaa ei Kajaanin seudulla juurikaan kasvanut. Ailio siirsi pensaan seminaarin puutarhaan ja alkoi levittää Kajaanin seminaari -nimellä tunnettua lajiketta ympäri Suomea. Lajikkeen marjat kestivät hyvin pakkasta ja kuljetusta ja se tunnetaan nykyisin Kajaanin musta -nimellä.
Suomen sisällissodan aikana Ailio oli valkoisten joukoissa harjoituskomppanian päällikkönä ja aliupseerikoulun opettajana. Hän oli 1923–1944 Kajaanin suojeluskunnan päällikkönä. Ailio oli mukaan Suomen Ampujainliiton toiminnassa ja voitti ammunnassa useita Suomen mestaruuksia. Hän osallistui myös maanviljelysseuran ja raittiusliikkeen toimintaan Kajaanissa.
Ailio jäi eläkkeelle 1952 ja muutti poikansa perheen luo Tuusulaan jonne hän perusti vielä oman kauppapuutarhan Tuusulanjärven rannalle. Viimeiset vuotensa hän vietti Kajaanissa jossa hän kuoli toukokuussa 1966. Ailio on haudattu Kajaanin vanhalle hautausmaalle.
Teoksia

Nimellä V. tai W. Pasi Ailio:
Esitelmä "Maamiespäivillä" Viipurissa 9.XI-06. Viipuri 1907
Kansakoulun puu- ja kasvitarhasuunnitelmia ; kirj. V. Pasi Ailio, Matti Parikka, K. V. Väinölä. Valistus, Helsinki 1915
Kansakoulun puu- ja kasvitarhasuunnitelmiin liittyvä kasviluettelo ; kirj. V. Pasi Ailio, Matti Parikka, Fr. K. Väinölä ; tarkastanut K. E. Kivirikko. Valistus, Helsinki 1915
Perunanviljelys : opas kaikille maataloutemme tuotantokyvyn lisäämistä harrastaville kansalaisille. Otava 1919
Pannukakkutalo

Oulussa avattu ensimmäinen Pannukakkutalo vuonna 2010.
Pannukakkutalo on suomalainen pannukakkuihin erikoistunut ravintolaketju, jonka toimipisteet sijaitsevat Levillä, Oulussa ja Jyväskylässä. Ensimmäinen Pannukakkutalo avattiin Oulun kauppatorilla vuonna 2010, minkä jälkeen ketju on laajentunut franchising-toiminnan avulla.
Pannukakkutalosta on saatavilla lähes sata erilaista suolaista ja makeaa pannukakkua, joista kaikkia saa myös laktoosittomina, gluteenittomina, munattomina ja maidottomina. Ravintoloissa on arkipäivisin tarjolla myös lounas, johon sisältyy keitto ja pannukakku.
Yrityksen perustajan mukaan ravintola sai innoituksena Alankomaista, jossa pannukakku on yksi suosituimmista herkuista.
Aiheesta muualla

Ensimmäinen ehta pannukakkuravintola avaa Oulussa Kaleva 15.1.2010
Pannariksi meni! (Arkistoitu – Internet Archive) Radio Pori 27.10.2014
Pannukakkutalo avaa viimein ovensa Mikkelissä (Arkistoitu – Internet Archive) Länsi-Savo 6.7.2015
Pasi Välimaa

Pasi Välimaa (4. helmikuuta 1968 Uusikaupunki – 6. heinäkuuta 2019 Béziers, Ranska) oli ruotsinsuomalainen tekstiilitaiteilija.
Välimaa matkusti vuonna 1988 kesätöihin Ruotsiin ja asettui sen jälkeen sinne pysyvästi asumaan. Hän opiskeli vuosina 1989–1992 Tukholman yliopistossa teatteri- ja kirjallisuustiedettä ja vuosina 1992–1997 Konstfackissa tekstiilitaidetta ja muotoilua. Vuosina 2009–2017 hän toimi professorina Göteborgin yliopiston Högskolan för design och konsthantverk -koulutusyksikössä. Hän asui Ranskassa.
Välimaan ensimmäinen yksityisnäyttely oli vuonna 1995, ja hän on osallistunut yhteisnäyttelyihin muun muassa Ruotsissa, Suomessa, Britanniassa, Ranskassa, Australiassa ja Itävallassa.
Palkinnot ja tunnustukset

2004 The Nordic Award in Textiles (Stiftelsen Fokus -säätiö)
2014 Prinssi Eugenin mitali (Ruotsin kuningashuone)
Palojärvi (Rovaniemi)

| Palojärvi |
| --- | --- |
Valtiot:  Suomi
Paikkakunta:  Rovaniemi, Ylitornio
Koordinaatit:  66°37′10″N, 25°04′29″E
Vesistöalue ja valuma-alueen tietoja
Laskujoki:  Ylinen Palojoki 
Järvinumero:  67.973.1.001
Mittaustietoja
Pinnankorkeus:  124,2 m  
Rantaviiva:  19,3249 km  
Pinta-ala:  3,57062 km²   
Tilavuus:  0,0142758 km³ 
Keskisyvyys:  4 m  
Suurin syvyys:  17,25 m  
Saaria:  2 
 fiPalojärvi 
Palojärvi  on Lapissa Rovaniemellä ja Ylitorniolla Sonkan kylän lähellä sijaitseva järvi.
Maantietoa

Järven pinta-ala on 357 hehtaaria eli 3,6 neliökilometriä, se on 6,9 kilometriä pitkä ja 1,0 kilometriä leveä. Sillä on kaksi saarta, joiden yhteispinta-ala on 0,23 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 14,3 miljoonaa kuutiometriä eli 0,0143 kuutiokilometriä. Sen keskisyvyys on 4,0 metriä ja suurin syvyys on 17,3 metriä. Sen rantaviivan pituus on 19,3 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Palojärven valuma-alueeseen (67.973) se kuuluu. Järven vedenpinnan korkeus on 124,2 metriä mpy.
Palojärvi (Ylöjärvi)

| Palojärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°45′21″N, 23°36′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  Palojärvenoja 
Järvinumero:  35.342.1.015
Mittaustietoja
Pinnankorkeus:  116,1 m  
Rantaviiva:  3,307 km  
Pinta-ala:  17,491 ha  
Saaria:  ei saaria 
 fiPalojärvi 
Palojärvi  tai myös Honkajärvi on Pirkanmaalla Ylöjärvellä Paulaperän kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 17,5 hehtaaria ja se on 1,3 kilometriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 3,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Järven vedenpinnan korkeus on 116,1 metriä mpy.
Pannus

Pannus
Pannus on koirien silmäsairaus, jossa sen sarveiskalvoon kasvaa verisuonia. Sairautta on erityisesti saksanpaimenkoirilla. Sairaus alkaa ulkoreunasta tai alhaalta ja voi pahimmassa tapauksessa sokeuttaa koiran. Sen syyksi arvellaan immuunijärjestelmän häiriötä, ja saksanpaimenkoiralla oletetaan olevan siihen perinnöllistä taipumusta, mutta varsinaisesti sen laukaisee ultraviolettisäteily.
Sairautta hoidetaan kortikosteroideilla ja syklosporiinilla.
Taudin puhkeamista voi estää pitämällä koiraa keskipäivällä sisällä tai käyttämällä koirien aurinkolaseja, mutta sitä ei voi parantaa.
Aiheesta muualla

Lähteen pohjana oleva artikkeli
Perherauhankivi

Perherauhankivi, Pax Domus Obelix  pystytettiin Myllykoskelle 2020, jolloin Suomen presidentti Sauli Niinistö julisti 4. huhtikuuta Perherauhan päiväksi.[lähde? ]  Päivän kunniaksi julkaistiin Perherauhan julistus: "Monissa perheissä jännitteet uhkaavat purkautua koronaviruksen aiheuttaman poikkeuksellisen tilanteen vuoksi. Siksi Suomeen julistetaan perherauha raittiuden ja selviytymisen muistoksi Covid-epidemian aikana maailmassa."
Pax Domus Obelix perherauhan raittiuden ja selviytymisen muistoksi Covid-epidemian aikana maailmassa.
Koronan takia Perherauhan kiven Pax Domus Obelix-laatan paljastus tapahtui Nenäpäivä viikolla Pyhäinpäivänä marraskuun 4, 2023. Laatan paljastuksen toimittivat Jokivarren teatterilaiset. Muistomerkki sijaitsee museomajatalo Pax Inn Rauhalan pihametsikössä kotinsa ja perheensä menettäneiden muistoksi.
Perherauha on koko maailman yhteinen asia. Matkustajakodit syntyivät ensimmäisen maailmansodan jälkeensä kotinsa menettäneiden tarpeeseen. Matkustajakodin tehtävä oli tehdä itsestään tarpeeton. Suomessa näin on jo lähes käynytkin ja siksi Rauhalasta on tullut perherauhasta muistuttava museo. Mutta sodat Ukrainassa ja Palestiinassa osoittavat, että ikävä kyllä maailmalla matkustajakoteja tarvitaan edelleen, raportoi tapahtumaa paikallislehti Kouvolan Sanomat .
Owen Hart

Owen Hart
Owen James Hart (7. toukokuuta 1965 Calgary, Alberta – 23. toukokuuta 1999) oli kanadalainen showpainija ja viihdyttäjä. Hänet tunnetaan parhaiten kehänimellä Owen Hart, jonka lisäksi hänet tunnetaan myös nimillä The Rocket, The King of Harts, The Black Hart ja The Blue Blazer. Hänen isänsä Stu Hart oli promoottori ja hänen veljensä Bret Hart vapaapainija. Yhdysvaltojen kansalaisuuden hän sai äitinsä kautta, koska tämä oli syntynyt New Yorkissa.
Owen Hart menehtyi vuonna 1999 WWE:n (silloisen WWF:n) Over the Edge PPV-tapahtumassa, jossa hänen oli tarkoitus laskeutua katosta vaijeria pitkin kehään. Sisääntulon aikana vaijeri petti ja Owen Hart putosi vajaat 24 metriä suoraan kehätolppaan ja menehtyi lähes heti aortan repeämään.
Hänellä piti onnettomuuden tapahtuessa olla ottelu Godfatheria vastaan, mutta traaginen onnettomuus peruutti ottelun. Blue Blazerin (Owen Hartin) viimeiset kommentit, vapaasti käännettynä: "Godfather, arkkiviholliseni, hän on ainut paha, joka WWF:ssä on. Mutta ei syytä huoleen, otan asian vastuulleni. Voitan hänet, tiedätkö miksi? Koska otan aina vitamiinini, luen rukoukseni ja juon maitoni! Woo!"
Pasi Arvonen

| Pasi Arvonen> Henkilötiedot |
| --- | --- |
Syntynyt: 5. helmikuuta 1968 (ikä 56) Hämeenlinna, Suomi
Kansalaisuus:   Suomi
Jääkiekkoilija
Lempinimi:  Pantse
Seura
Seura:  Ässät
Sarja:  Liiga
Tehtävä:  apuvalmentaja
Pasi Arvonen (s. 5. helmikuuta 1968 Hämeenlinna) on suomalainen jääkiekkovalmentaja, joka toimii SM-liigaseura Porin Ässien apuvalmentajana. Hän on aiemmin valmentanut myös Hämeenlinnan Pallokerhoa vuosina 2013–2016. Ennen tätä hän valmensi Mestiksessä Forssan Palloseuraa, Kokkolan Hermestä ja Kiekko-Vantaata. Arvonen on toiminut myös Suomen B-maajoukkueen päävalmentajana.
Ura

Arvonen pelasi keskushyökkääjänä HPK:ssa A-nuoriin asti. Hänen valmentajauransa alkoi Mestis-joukkue Forssan Palloseuran päävalmentajana kaudella 2000–2001. Kahden siellä vietetyn kauden jälkeen Arvonen siirtyi kaudeksi 2002–2003 Kokkolan Hermeksen päävalmentajaksi. Hän johdatti joukkueen Mestis-pronssiin keväällä 2004. Joulukuussa 2005 Hermes purki Arvosen sopimuksen. Siitä huolimatta hänestä tuli kauden alussa Hermeksen seurahistorian pitkäaikaisin valmentaja. Arvosen viimeinen kausi joukkueen peräsimessä oli hänelle neljäs. Hän valmensi myös Suomen Mestis-pelaajista koottua B-maajoukkuetta kausina 2000–2001, 2004–2005 ja 2005–2006.
Kaudeksi 2006–2007 Arvonen liittyi SM-liigajoukkue Hämeenlinnan Pallokerhon valmennustiimiin. Hän voitti keväällä 2007 SM-pronssia ja keväällä 2010 SM-hopeaa. Arvonen aloitti HPK:ssa videovalmennustehtävissä, mutta hänen työkuvansa muuttui sittemmin, niin että Arvonen oli vaihtoaitiossa peluuttamassa puolustajia. Lokakuussa 2013 hänet nimettiin HPK:n uudeksi päävalmentajaksi erotetun Kai Raution tilalle. Joulukuussa 2014 Arvonen teki joukkueen kanssa 2+1-vuotisen jatkosopimuksen. Runkosarjan 2013–2014 loppuun hän onnistui johdattamaan HPK:n kymmenen ottelun mittaiseen voittoputkeen. Joukkue varmisti pudotuspelipaikkansa aivan runkosarjan viimeisellä kierroksella ja eteni Lomarengas-kierrokselta Jokerit voitettuaan puolivälieriin Oulun Kärppiä vastaan. Kärpät vei ottelusarjan kuitenkin voitoin 4–0.
Kaudella 2014–2015 HPK jäi pudotuspelien ulkopuolelle ja sijoittui 11:nneksi. Kesken kauden 2015–2016, tammikuun 2016 lopulla joukkue lopulta erotti Arvosen ja apuvalmentaja Vesa Viitakosken, joiden tilalle HPK palkkasi seuran A-nuoria luotsanneen Olli Salon.
Toukokuussa 2017 Arvonen nimettiin kauden 2017–2018 kattavalla sopimuksella Mestis-joukkue Kiekko-Vantaan päävalmentajaksi. Samalla joukkue nimettiin Jokereiden KHL-joukkueen farmijoukkueeksi. Kiekko-Vantaan kausi päättyi puolivälieriin.
Plastic Tears

| Plastic Tears> Tiedot |
| --- | --- |
Toiminnassa:  1992–
Tyylilaji:  rock, hard rock, glam rock, punk
Kotipaikka:   Helsinki, Suomi
Laulukieli:  englanti
Jäsenet:  Miqu December, laulu   Juha Pietiläinen, kitara   Junza, kitara   Eco Xtasy, rummut   Samer Elnahhal, bassokitara  
Levy-yhtiö:  Wormholedeath Records  
Infobox OKNimi-testi OK: 
Plastic Tears on 1990-luvulla Helsingissä perustettu viisihenkinen katurock-yhtye. Yhtyeen neljäs albumi Anthems For Misfits julkaistiin 26. maaliskuuta 2021 Wormholedeath Recordsin kautta.
Jäsenet

Miqu December – laulu
Eco Xtasy – rummut
Juha Pietiläinen – kitara
Junza – kitara
Samer Elnahhal – basso
Jäsenet > Entiset jäsenet

Andy Whitewine – kitara
Edu Kettunen – basso
Marc Sonic – kitara
Hate Dynamite – basso
Artzi Lips – kitara
Posse Peacebreaker – basso
Anzi Destruction – kitara
Posse Peacebreaker – basso
Tommy Lords – basso